जूनागढ़
जूनागढ़ का यह प्राणीउद्यान गुजरात का सबसे पुराना प्राणीउद्यान है। यह प्राणीउद्यान गिर के विख्यात शेर के अलावा चीते और तेंदुआ के लिए प्रसिद्ध है। गिर के शेरों को लुप्‍तप्राय होने से बचाने के लिए जूनागढ़ के नवाब ने 1863 ईस्वी में इस प्राणीउद्यान का निर्माण करवाया था। यहां शेर के अलावा बाघ, तेंदुआ, भालू, गीदड़, जंगली गधे, सांप और चिड़िया भी देखने को मिलती है। यह प्राणीउद्यान लगभग 500 एकड़ में फैला हुआ है।
हूलोंगापार गिबन अभयारण्य
हूलोंगापार गिबन अभयारण्य (Hoollongapar Gibbon Sanctuary), जिसे पहले गिबन वन्य अभयारण्य (Gibbon Wildlife Sanctuary) कहा जाता था, भारत के असम राज्य के जोरहाट ज़िले में स्थित एक वन्य अभयारण्य है। इसका नाम यहाँ पाए जाने हूलोक गिबन पर रखा गया है, जो भारत की एकमात्र कपि (वनमानुष) जाति है। इसके अलावा यहाँ बंगाल धीमा लोरिस भी पाया जाता है। यह जंगल मुख्य रूप से सदाबहार वृक्षों से भरा हुआ है। इसका पूर्वी छोर पटकाई पहाड़ों की तलहटी तक पहुँचता है।